Ærøskøbing den 14. september 2021

**Referat af generalforsamling i Ærø Rideklub den 14. september 2021 kl 19**

**1. Valg af dirigent**

Annemarie Josephsen blev valgt som dirigent og konstaterede, at generalforsamlingen var blevet rettidigt varslet om tid og sted. Der var ingen bemærkninger til dagsordenen.

**2. Bestyrelsen aflægger beretning**

Diana Lindahl aflagde bestyrelsens beretning (vedhæftet).

**3. Regnskab 2020 fremlægges til godkendelse**

Ditte Jørgensen fremlagde rideklubbens regnskab for 2020. Det blev konstateret at Dansk Rideforbunds kontingent er blevet udvidet med et distriktskontingent, der forøget medlemskabet for klubben.

Det blev endvidere konstateret at værdien af rideklubbens heste er steget med ca. 100.000 kr., hvilket primært skyldes at markedspriserne er steget.

Resultatet fra regnskabet viser et lille overskud. Der skal tages højde for at klubbens gæld på 50.000kr til Ærø Kommune forefalder i 2022.

Regnskabet blev godkendt.

**4. Vedtagelse af budget 2021**

Budgettet for 2021 blev vedtaget.

**5. Fastsættelse af kontingenter**

Qua medlemsskabet til Dansk Rideforbund er steget og kontingentet har været konstant i flere år besluttede generalforsamlingen at et junior kontingent stiger fra 240,- kr. til 300,- kr. halvårligt og seniorkontingent stiger fra 410,- kr. til 450,- kr. halvårligt

**6. Behandling af indkomne forslag**

Diana Lindahl har stillet forslag om vedtægtsændring. Forslaget er sendt rettidigt. Det blev foreslået at:

§8 BESTYRELSE

*Klubbens anliggender varetages af en på den ordinære generalforsamling valgt bestyrelse på mindst 7 medlemmer, der alle skal være fyldt 18 år. Bestyrelsen konstituerer sig selv med formand, næstformand, kasserer og sekretær. Bestyrelsesmedlemmerne vælges for 2 år ad gangen og afgår efter tur med henholdsvis 3 medlemmer og 4 medlemmer, og i de første 2 år efter vedtagelse af disse vedtægter efter lodtrækning.*

ændres til:

§8 BESTYRELSE

*Klubbens anliggender varetages af en på den ordinære generalforsamling valgt bestyrelse på 5 medlemmer, der alle skal være fyldt 18 år. Bestyrelsen konstituerer sig selv med formand, næstformand, kasserer og sekretær. Bestyrelsesmedlemmerne vælges for en toårig periode således, at 3 er valgbare i ulige år og 2 er valgbare i lige år.*

Jf. klubbens vedtægter §12 kræver det, at halvdelen af klubbens stemmeberettigede medlemmer giver møde på generalforsamlingen for at vedtage en vedtægtsændring. Da kun 10 af 97 medlemmer deltog i generalforsamlingen var der ikke mødt tilstrækkeligt.

Jf klubbens vedtægter kan 2/3 af de fremmødte til en generalforsamling så stemme for forslaget, så der kan indkaldes til en ekstraordinær generalforsamling, hvor forslaget til vedtægtsændringen behandles. 8 af de 10 fremmødte stemte for forslaget til vedtægtsændringen. Bestyrelsen vil indkalde til en ekstraordinær generalforsamling.

**7. Valg af bestyrelsesmedlemmer**

På valg var:

Henning Stærke – ønsker ikke genvalg

Ditte Jørgensen – ønsker ikke genvalg

Anne Gudbjart – Ønsker ikke genvalg

Finn Jørgensen – Ønsker så vidt muligt ikke genvalg

Annemarie Josephsen ønsker at træde ud af bestyrelsen

Ingen på generalforsamlingen ønskede umiddelbart at træde ind i bestyrelsen og I og med forslaget til vedtægtsændringen om antallet af bestyrelsesmedlemmer skal behandles på en ekstraordinær generalforsamling blev der ikke valgt nye medlemmer til bestyrelsen.

**8. Valg af suppleanter**

Punktet blev udskudt til den ekstraordinære generalforsamling.

**9. Valg af revisorer og -suppleant**

Ingen revisorer ønskede at fortsætte. Punktet blev udskudt til den ekstraordinære generalforsamling.

**10. Eventuelt**

Der blev efterlyst en introfolder til nye ryttere og deres forældre, som bl.a. indeholder et reglement.